Pandhudewanata kondur mentas nglebeti sayembara pilih calon garwanipun Dewi Kunthi, Prabu Anggendara seda dening Raden Pandhu lajeng ginentosan Arya Suman. Nagari Ngawu-awu ketelah Plasajenar, Arya Suman jumeneng Ratu ing Plasajenar, ngrangkep Patih Ngastina, amargi Dewi Anggendari kagarwa Prabu Drestarastra, sarta kang jumeneng nata ing Ngastina ingkang putra Dewi Anggendari kang pambayun, taksih jaka, jejuluk Prabu Jakapitana. Sasedanipun Prabu Pandhudewanata, Kurawa rebatan lisah tala kaliyan Pandhawa. Arya Suman anggenipun wedhakan lisah tala meh wradin badan sakojur, namung ing dubur ingkang kelangkungan. Mila wonten ing Baratayuda pangapesanipun Arya Suman wonten ing dubur, dipun cubles kuku Pancanaka dening Raden Werkudara. Ingkang nggagalaken pirembaganipun Kurawa kaliyan Prabu Bathara Kresna nalika lampahan Kresna duta, inggih Dewi Anggendari. mBoten sarujuk manawi nagari Ngastina kasigar semangka kangge Kurawa kaliyan Pandhawa. Wekasan Baratayuda dados,